ગયા વર્ષે સમગ્ર રાજ્યમાં સ્વાઇન ફ્લુએ આતંક મચાવ્યો હતો. છેલ્લા બે દિવસમાં સ્વાઇન ફ્લૂના વધુ 5 કેસ પોઝિટિવ નોંધાયા છે. જેમાં સિટીલાઇટ વિસ્તારની 53 વર્ષીય મહિલા અને 51 વર્ષીય આધેડ, ભટાર વિસ્તારમાં રહેતી 59 વર્ષીય વૃદ્ધા તેમજ પાલનપોર વિસ્તારમાં રહેતી 65 વર્ષીય વૃદ્ધા અને કાપોદ્રાની 37 વર્ષીય મહિલાનો સ્વાઇન ફ્લૂનો રિપોર્ટ પોઝિટિવ આવ્યો છે. છેલ્લા બે દિવસમાં નોંધાયેલા વધુ 5 પોઝિટિવ કેસને પગલે શહેરનો આરોગ્ય વિભાગ દોડતો થઈ ગયો છે.